Suomen perhe- ja pariterapiayhdistys ry

JÄSENTIEDOTE 7/2023

Hei kaikki yhdistyksen jäsenet! Tässä tiedotteessa kerromme ensi syksyn kansainvälisestä huippuseminaarista sekä muista yhdistyksen tulevista tapahtumista.

Lapset ja nuoret odottavat malttamattomasti koulun loppumista, kun meidän katseemme on puolestaan jo suunnattu ensi syksyyn. Näin kesän kynnyksellä tarjoamme teille ainutlaatuisen tilaisuuden: nyt on mahdollista ilmoittautua ensimmäisten joukossa professori PsT, kouluttajapsykoterapeutti (perheterapia) **Peter Roberin** kaksipäiväiseen työpajaan! Ilmoittautuminen on avoinna ainoastaan yhdistyksemme jäsenille **23.6.2023** saakka. Tämän jälkeen ilmoittautuminen on kaikille avoin. Koulutus toteutuu Helsingissä Ostrobotnian juhlasalissa (Museokatu 10,00100 Helsinki**)  27. - 28.11. 2023.** Koulutuksessa on avustava tulkkaus (keskeinen aines tulkataan) ja työskentelystä osa tapahtuu pienryhmissä suomenkielellä. Kielitaidon puolesta ei siis tarvitse epäröidä koulutukseen osallistumista!

Työpajassa kehität itseäsi ja vahvistat ammatillista osaamistasi ihmisten, heidän perheidensä ja verkostojen kanssa työskentelyssä.  Koulutus on tarkoitettu perhe- ja pariterapeuteille sekä kaikille, jotka työssään kohtaavat ihmisiä perheineen ja yhteisöineen.

Peter Rober on perheterapeutti ja perheterapiakouluttaja joka toimii psykologian professorina Leuvenin yliopistossa Belgiassa. Hän on käynyt useita kertoja Suomessa. Roberin tapa kouluttaa on käytännönläheinen ja prosesseja liikkeelle laittava. Hänen tutkimukselliset kiinnostuksen kohteensa keskittyvät perheterapian käytäntöön ja perhepsykoterapian prosesseihin. Hän on erityisesti kiinnostunut siitä, kuinka terapeutti käyttää omaa persoonaansa työssään ja mikä on terapeutin sisäisen keskustelun merkitys terapiatyön tekemisessä. Työpajaan otetaan 180 osallistujaa.

Työpajassa on kaksi teemaa: toinen on terapeutin sisäiset äänet ja niiden merkitys perheterapeutin työssä otsikolla **Terapeutin persoona työssä: terapeutin kokemuksista ja sisäisestä keskustelusta terapiaprosessin aikana**.

Tässä työpajan osuudessa pohdimme tapoja, joilla terapeutin persoonasta voi tulla osa terapeuttista prosessia.

Tutkimusten mukaan terapeutit kokevat monenlaisia tunteita ja ajatuksia ollessaan tekemisissä asiakkaiden kanssa.  Nämä kokemukset voivat olla häiritseviä, ne voivat antaa uusia ajatuksia tai ne voivat olla hyödyllisiä yhteyden luomisessa asiakkaisiin.

Terapeuttisessa prosessissa terapeutin kokemukset voivat olla myös haastavia ja hämmentäviä (esimerkiksi terapeutin kokiessa ärtymystä). Joskus terapeutin kokemukset ja tunteet voivat saada hänet epätietoiseksi, eikä hän tiedä, mitä tehdä kun on umpikujassa.  Tämä on usein lähtökohtana reflektoivalle pohdinnalle siitä, mitä terapeutti on kokenut istunnossa, mutta mikä on mahdollisesti jäänyt sanoittamatta.  Tässä työpajassa tutkimme, miten terapeutin sanattomaksi jääneet kokemukset voivat osaltaan auttaa terapeuttia ja perhettä pääsemään terapeuttisessa prosessissa jälleen eteenpäin.

Luettavaa aiheesta:

Rober, P. (2011) The therapist’s experiencing in family therapy practice. Journal of Family Therapy, 33, 233 – 255.

Rober, P. (2016) Addressing the Person of the Therapist in Supervision: The Therapist’s Inner Conversation Method. Family Process, 56, 487 – 500.

Rober, P. (2017) In Therapy Together: Family Therapy as a Dialogue. London: Palgrave McMillan.

Rober, P. (2021) The dual process of intuitive responsivity and reflective self-supervision: About the therapist in family therapy practice. Family Process, 60, 1033 – 1047.